ms ms id en id hu ms id en id id id id id id id id en id en scn id en en en id ms en en su id id en en su id id en en id id id es en en id ms id id ms ms en en en id id en en id ms en en ms en id it ms pl id pl id en en en ms eo id sl ms oc ms en en ms en en en en en en en id id id id en en ms en en id en en id ms en en id id ms id en ur jv en en en eu en ms en en hu id id id id ms ru id de id de id en id en en en id id ms en en ms ms de en eo ms tr id en en id id en ms su ms en en en ms de id de ms en en id en en hu ms id hbs_lat ms en en it id de ms en en en en en en en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Mahukah Kamu Mengahwini Ibu Bapa Masing-Masing?
Dua entri saya sebelum ini memang kelam-kabut. Saya menulis sekadar untuk melepaskan tekanan. Tapi sekarang, exam pun sudah habis. Masih ada lagi satu sebenarnya tapi tarikhnya dibawa ke 14 April nanti. Sementara itu, bolehlah saya sedikit merehatkan badan. Harapnya persediaan untuk exam Psychiatry nanti lebih tenang dan tidur juga mencukupi. Bukan seperti exam pagi tadi. Malam tadi saya lelap kurang dari 2 jam rasanya.
Saya senang hati sekarang. Lapang saja rasanya. Macam sedang lari-lari dalam taman bunga. Dalam hati pun rasa macam ada bunga tumbuh. Mentang-mentanglah sekarang sudah masuk musim bunga. Semuanya rasa berbunga-bunga. Ok. Yang mahu saya kongsikan bukan tentang bunga-bungaan tetapi tentang pemikiran budaya timur dan barat.
Beberapa hari lalu ketika di kelas Psychiatry, sedang kami membincangkan topik Personality Disorder dengan doktor kami, dia membangkitkan fakta tentang seorang anak kecil secara fitrahnya akan berfantasi mengahwini ibunya sendiri (bagi anak lelaki) dan ayahnya sendiri (bagi anak perempuan). Kami semua tidak bersetuju dengan idea itu. Kami tidak terus membangkang tapi kami semua menyatakan pengalaman masing-masing yang tidak pernah mempunyai angan-angan yang sebegitu sewaktu kecil dulu.
Doktor kami menerangkan ini adalah anganan separuh sedar yang telah ditindas ke bawah oleh aturan ‘Ego’ dan ‘Super ego’ kita semua. Ego dan Super ego ini menjadi undang-undang rasional otak kita yang memberitahu bahawa apa yang diinginkan itu adalah mustahil. Disebabkan itu, bila sudah besar, kita sudah tidak punya angan-angan seperti sewaktu kecil itu. Kami riuh memberikan pendapat masing-masing. Doktor kami menambah lagi, biasanya hal ini terjadi sewaktu berumur 3 atau 4 tahun.
Doktor kami memberitahu, antara reaksi anak-anak pada waktu itu ialah selalu memeluk erat ibu atau bapa dan meletakkan mereka sebagai yang insan yang paling sempurna serba serbi bagi mereka. Baik cantiknya, gagahnya, kuatnya dan kacaknya. Memang kami gelak besar mendengar idea ini. Seorang rakan saya ditanya oleh doktor kami, tidak pernahkah dia bermimpi dimanjai oleh ibunya. Dia mati-mati menegaskan memang tidak pernah mimpi begitu terjadi padanya. Saya berbincang dengan seorang rakan yang berbangsa Singh. Kami akhirnya membuat kesimpulan ringkas. Idea sebegini timbul mungkin kerana budaya yang berbeza dan pengamalan agama yang juga berbeza.
Kenapa begitu rumusan kami? Kerana semua nama pakar-pakar psikiatrik yang disebutkan adalah berbangsa Eropah. Jadi idea ini timbul kerana skop kajiannya yang tidak menyeluruh. Saya mungkin silap tentang rumusan yang saya dan kawan saya bincangkan ini tapi saya yakin, amat mustahil, atau susah, untuk kita mendengar anak-anak kecil di Malaysia berfantasi mengahwini ibu atau ayah sendiri dalam erti kata fantasi seperti orang dewasa!
Dari dewan auditorium hospital, saya menelefon rumah ketika waktu rehat. Adik Azizi yang menjawab. Emak sedang solat Maghrib. Selepas berbual seketika dengan Adik Azizi, emak menjawab panggilan. Emak demam rupanya. Semoga emak cepat sihat. Satu soalan saya tanyakan pada emak. Pernah atau tidak sewaktu kecil-kecil dulu saya atau Kaklong mengatakan mahu berkahwin dengan ayah. Emak tergelak. Emak menerangkan memang tiada. Saya ulang soalan untuk kepastian. Memang sahih jawapannya tidak pernah. Saya tergelak saja sebab rumusan yang saya dan kawan berikan tadi mungkin boleh diambil kira. Maksud saya, tentang fantasi anak-anak kecil ini sebenarnya bergantung kepada budaya dan persekitaran pembesarannya juga. Juga pengamalan agama dalam sesebuah keluarga itu.
Sebelum talian terputus kerana kredit saya habis, emak sempat berkata: Dulu-dulu waktu kecik-kecik, awak semua main kawin-kawin dengan Abang Ery, Mizi, Hafiz, Alif semua tu. Dah membesar dengan budak-budak laki semua tu kan. Mana taknya. Saya tergelak. Iya. Mereka itulah pasangan main kahwin-kahwin kecil-kecil dulu. Mereka semua adalah dua pupu saya. Huhu.
This entry was posted on Thursday, April 3rd, 2008 at 10:50 pm and is filed under Life, Medical, Memory, Student. You can follow any responses to this entry through the RSS 2.0 feed. You can leave a response, or trackback from your own site.
26 Responses to “Mahukah Kamu Mengahwini Ibu Bapa Masing-Masing?”
MK says on April 4th, 2008 at 12:08 am :
teori si sigmund freud la tu ek
tah la, tak pernah lak rasenye teringin nak kawen ngan mak. tapi waktu kecik2 suke kena peluk gan mak waktu bangun tido.. ^^
seingat bro, kecik2 dulu xlah pulak rasanya berfantasi camtu..
tp kan anak lelaki bro, anak yg ketiga tu bila sis mai tanya sekali tu, nak kahwin dgn siapa nanti..dia jawab…’dengan mommy’..sebab?…sayang mommy, mommy baik!…hmm!…budak 4 thn kan, what do yo expect?..
shazwani adnan says on April 4th, 2008 at 2:08 am :
dulu kecik2 wani selalu juga main kawin2. dengan sepupu gak. hehe.. masa 3 – 4 tahun, wani dijaga oleh makcik wani. so, wani kena tanya dia lah kalau nak tahu cerita! huhu~
*macam lagu Mawi: Angan Dan Sedar
cry4freedom. says on April 4th, 2008 at 2:38 am :
Seingat saya la, x pernah juga saya berangan nak kawin dgn mama saya sendiri. Kalau cakap dengan dia ni mesti kena bantai gelak x sudah.
Musim demam sekarang ni. Doakan yang baik baik saja. Harapnya semua cepat sembuh. Susah hati amat. Ish.
Khairul Anwar says on April 4th, 2008 at 6:18 am :
hmm,sy pernah dengar ttg perkara ni,adakah ia sama dgan ‘oedipus complex’ & ‘elektra complex’?
agaknya faktor persekitaran,budaya dan didikan agama mmg memainkan peranan,sbab seingat saya dulu,saya x pernah tringin nak berkahwin dgan mak sendiri..
apa2 pun,gud luck dlam exam yg akan datang.
Ibnu Asad says on April 4th, 2008 at 7:51 am :
1. Semasa umur saya 6 tahun, anak jiran saya yang berumur 5 tahun berkata kepada abah saya;
“Besar nanti nak kawin dengan Pakcik.”
2. Suka ye lari-lari dalam taman bunga? Hati-hati jangan sampai terjatuh 🙂
Moga bahagia dan sihat selalu ye.
Anonymous says on April 4th, 2008 at 8:27 am :
xpe…teruskan,biarlah hati itu berbunga2
*berusaha agar hati ikhlas dan tersenyum
faisal says on April 4th, 2008 at 9:39 am :
aah sarah, terbayang awk kejar sy dalam slow motion kat taman bunga itu,hahahaha..:) yup, budaya dan persekitaran mencorak cara berfikir kita sebagai manusia..:) sbb tu beruntung kalau dibesarkan dalam suasana aman, harmoni dan masyarakat yg byk nilai2 positif..
Sarah Mohd Shukor says on April 4th, 2008 at 3:41 pm :
pandai kamu ni. mmg tu freud’s theory. huhu. aish. kalau kena peluk dgn mak ayah, ks smpai besar panjang ni pun kena peluk lg. huhu.
tu la. klu setakat kata sb sayang mommy sume tu boleh terima dek akal masyarakat kita jgk. tp sbb teringat fantasi segalanya tu, sy rasa susah skit nak percaya. mungkin ada tp tak masuk dlm kes kajian di msia kot.
oh! makcik wanie yg kamu panggil Mak tu kan. haa.. nanti balik cuti tanya. ntah2 wanie mimpi kawin dgn sepupu2 laki wanie yg membesar sama2 tu. skrg malu2 kucing dh bila terjumpa. hihi.
try la tanya. kita tgk dia gelak mcm mana. tp ni dia tgh demam kan? jgn lah disakat lg. tunggu dia sehat dulu. baru usik mengusik. hihi.
Sarah Mohd Shukor says on April 4th, 2008 at 3:48 pm :
terima kasih berkunjung. eodipus elektra sume tu sy tak tau. kami ada kaji theory2 lain jgk tp yg paling pelik psl freud’s theory ni la. trma kasih atas doanya tu ye 🙂
knp ayah kamu pulak yg jd pilihan dia ye? hihi. mungkin sbb ayah kamu baik dgn dia. jd dia nampak sifat2 seorg lelaki ada pd ayah kamu kot. tp mana ayah dia plak? musykil jgk ni. hehe. erm.. kalau dah hati-hati tp terjatuh jgk mcm mana? bunga-bunga tu cantik sgt 🙂
Anon (yg sy tau siapa ni):
mmg nak kekal berbunga-bunga. eternal spring. boleh tak? apa2pun, terima kasih atas semuanya!
alahai. kuch kuch hota hai la plak ye acai. susah gini. kena sediakn baju salin byk2, effect angin bagai. muzik background lg. hihi. betul la tu. tu sbb islam mengingatkan ibu bapa yg anak yg lahir tu ibarat kain putih. ibu bapalah yg akan mencorakkan warna kain tu. jd, besar tanggungjawab utk kita nnti didik dan sediakn persekitaran pembesaran yg elok dan budayakan anak2 nanti dgn budaya yg baik2 dan membina jiwa. ups. mcm penceramah plak.
Inah says on April 4th, 2008 at 4:15 pm :
err..x penah plak berfantasi mcm tu..cume dlm hati teringin mencari seorang lelaki yg punya kesabaran mcm ayah..
chaiyok!! sarah – san
hafiz238 says on April 4th, 2008 at 6:35 pm :
hehe….my psych rotation is next year. I wonder what I will learn from the psychologist then 🙂
M A Sabtu says on April 4th, 2008 at 7:21 pm :
…begitulah kisahnya apabila kita menimba ilmu di perantauan… rantau asing dengan agama, budaya dan persekitarannya.
itu sebabnya zaman dulu-dulu jika ada ibu bapa (Melayu) yang hantar anak mereka ke Anglo Chinese / Convent schools (sekolah orang puteh lah) akan “dicop kafir!”… tidak dinafikan ada kebenarannya juga. apatah lagi yang melanjutkan pelajaran ke UK di era 50-60an juga awal 70an…
pelajaran dan pendidikan adalah dua benda yang berbeza – menimba ilmu vs amalkan ilmu yang dipelajari (yang melangkaui ruang lingkup ilmu itu sendiri)
Syukur, Sarah dan kawan-kawan masih lagi terdidik dengan aqidah agama dan batasan budaya Muslim – ketika berdebat dgn seorang guru ahli neraka! Alhamdulillah.
Faresya Fareed says on April 5th, 2008 at 2:42 am :
hehehe…skang ni fare sbuk sgt ngan sekolah dgn ketiadann internet…
WanHidayat says on April 5th, 2008 at 12:16 pm :
Lagu yang sungguh indah…pasal entry plak…MENAKUTKAN!!!
djambu puadovich says on April 6th, 2008 at 1:43 am :
oedipus complex…hmmm…xtau a camane si sigmund freud buleh kuarkn idea camtu.
tp, bile fikir balik, kenapa xda pakar psikiatrik muslim yg kuarkan idea2 yg lebih logik dan masuk akal utk melawan teori freud ni aa?
Rynn Cowbra says on April 6th, 2008 at 7:20 am :
da lame x jengah sini.rindu!!
cam citer hindustan lak larikk2 kat taman bunga. pastu tergolek2. pastu nyorok2 belakang pokok.muahahhahahha!
mmg sah faktor budaya dan agama.
it would be weird for us to say,”nanti mau kawen dengan pappa!”
plus,kicik2 dulu xpenah pun terpikir nak kawen. especially ngan urg besau cam pappa.hahak!
lau ade pon nan sepupuk :”>
gatal la sarah neh kicik2 da nak kawen :p
one says on April 6th, 2008 at 9:12 am :
ha3 xleh bayang kawen2..
saya nak pesta buku karang,ada cadangan books yg best to look for,kot2 saya berminat pas review
menteil says on April 6th, 2008 at 11:36 am :
mungkin berlainan budaya dan cara hidup tu betul sehingga dia berfikiran begitu…
memanglah sewaktu kecil kita rasa menghargai ibu/bapa kita..
dah dorang yang bela kita..
memanglah kita rasa sebegitu..
tapi tak lah sampai ke satu tahap iaitu kawin…
ilusi dia terlalu tinggi kot..
aku pon dulu suka main kawin2..
siap ada kenduri tu..
thanks visit my site..
dan comment yang menarik..
Mimie Azrin says on April 6th, 2008 at 12:33 pm :
lama udah tak menjenguk blog sahabat kesayangan ini ye. harap2 sihat selalu ye..Mie skang ni selamat di tioman, dan bakal pulang ke kajang pada 11hb ini. ada hal yg tak diduga menyebabkan terpaksa memendekkan sesi berpantang di kampung halaman huhuh…
Mie dah upload beberapa keping gambar sarah di blog. tgk2 la nnt ye… dia sgt suka dgn botol susu dari aunty sarah tau.
p/s: dalam bulan lepas mie ada tonton satu filem omputih, si anak perempuan obses dgn bapanya sendiri…seramm….mintak simpang la nak jadi mcm tu.
Sarah Mohd Shukor says on April 6th, 2008 at 2:27 pm :
haah tu la. klaua nak cari yg mcm ayah kita, tu betul la tu. sy nk cari yg pandai humor2 skit n cool je. hehe.
the time will come! n u’ll explore more 😀
pokok pangkalnya hidup kt luar diri kita sndiri ni ingat tuhan, mak ayah ke tak. kalau rasa kt luar ni la hidup boleh bebas, tu yg rosak tu. sy syukur sbb ada ilmu agama mak ayah bekalkn dr kecik lg 🙂
fare, kalau sibuk pasal hal sekolah, settlekn dulu. utamakn yg lebih penting. kan kan 🙂
Sarah Mohd Shukor says on April 6th, 2008 at 2:32 pm :
lagu tu sempurna liriknya. menakutkan? haa! jgn kata dulu penah berangan gitu :p
itu la. hari tu sy ada nak tanya pasal teori2 lain yg mungkin dikeluarkan oleh psychiatrist muslim ke. tp x tertanya. sudahnya berbuka dlm kepala sndiri je la. kena buat research skit la lepas ni. sorry amat la yeop. ada a few dh offline msg awk sy x balas lg ni. tunggu sat lg yek. ni tgh free ni. hehe
alhamdulillah awk dh sehat ryn. sy mmg x tau menahu pn pasal awk ni. terkejut betul baca awk kena operate ni. smga cepatla elok kesan operation tu ye. haha. lari-lari kt taman bunga mcm hindustan la plak. adui. huhu. anggap je la sy lari2 kt tasik putrajaya. huu. x de keje ke tasik tu plak ye :p
Sarah Mohd Shukor says on April 6th, 2008 at 2:38 pm :
oh. nk ke book fair ke? sy x de cadangan sgt la sbb out of date skit pasal buku2 best. tp penah baca novel kekeluargaan yg sy penah promote dulu2yg tajuknya Korban kasih by Fatimah Saidin tak? kalau belum baca, tolonglah beli dan baca (sy mengayakan DBP. DBP sila bayar komisyen kt sy ye). takpun, the kita runner. ni kwn sy yg recommend. sy pn belum baca lg.
thanks singgah sini semula. mmg tu la basic idea yg kitorg dh simpulkan. sbb berlainan budaya n persekitaran pembesaran. wow. main kawin2 siap ada kenduri lg tu. kiranya, complete dgn main masak2 semuanya sekali la ye. ni dh besar2 ni klu ingt2 smula sah2 rasa nk tergelak kan.
mimie!! welcome back! hari tu sy call awk tau. tp x dpt. keciwa je wkt tu. kononnya nk dgr suara awk ceria2 cita pasal sarah imanina 🙂 wow namanya. best amat 🙂 mie, sy dh curi gmbr sarah. nak buat entry pasal sarah. hehe.
arsaili says on April 6th, 2008 at 2:44 pm :
salam moga cemerlang dlm exam…me too ..tak pernah la plak bermimpi cam tuh
menteil says on April 6th, 2008 at 3:15 pm :
kekadang bila terserempak ngan pasangan kena ‘kawin’ lagi la..
pastu bila cerita balik..
Sarah Mohd Shukor says on April 6th, 2008 at 4:19 pm :
terima kasih bro! teori barat ni mmg pelik amat ni. hehe
pasangan kena kawin? term yg sgt logik utk org skrg. hehe. klu terserempak smula dgn diorg camne plak ye? merah-merah pipi sudah~
Mail (will not be published) (required)
Click to cancel reply
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)